ነዚ ሕቶ ምላሽ ንምርካብ ኣባላት ፓርላማ ኢንግሊዝ ርእይቶ ከተኣኻኽቡ ምዃኖም ተገሊፁ። ኮሚቴ ኮመንስ ሳይንስን ቴክኖሎጀን ኣጠቃቕማ ማሕበራዊ መራኸብታትን ሞባይላትን ዘስዕብዎ ጽልዋታት ንምምርማር መንእሰያት፤ መምሃራንን ሰራሕትኛትን ርእይቶታት ክህቡ ፀዊዑ። ኣቦ ወምበር እቲ ኮሚቴ ኖርማን ላምብ "ማሕበራዊ መራኸብታትን ሞባይል ስልክታትን ብብዝሒ ብኣናኣሽቱ ቆልዑን መንእሰያትን ይዝወተሩ" ኢሉ። ተምሃሮ፣ መንእሰያት፣ ኢንዳስትሪታትን መንግስትን ሓሳባቶም ክህቡ ትፅቢት ከምዝግበር'ውን ሓቢሮም። ኣቶ ላምብ ከም እቲ ኮሚቴ፡ መንእሰያት ምስ ጠለባት 'ዲጂታላዊ' ዓለም ተሳንዮም ንክኸዱ ብቖልዑት፣ ኣብያተ ትምህርትን ውዳበታት መናእሰይን ዝተወስዱ ስጉምትታት እንተነይሮም ክቐርቡሉ ይደልይ። እቲ ፓርላማ ክቕበሎም ዝደልዮም ተወሰኽቲ ሓሳባት ድማ፡ ማሕበራዊ መራኸቢታት ብምጥቃም ዝኽሰቡ ረብሓታት (ንተጠቀምቲ ኣብ ኣእምሮኣዊ-ጥዕንኦም ረብሓ ከምፅኡ ንዝኽእሉ 'ኣፕሊኬሽናት' ሓዊሱ) ማሕበራዊ መራኸብታትን ሞባይል 'ስክሪናትን' ብምጥቃም ዝመፁ ኣካላውን ኣእሙራዊ ጉድኣት (ንስግኣታት ሓደጋን ዉሉፍ ባህርያትን ሓዊሱ) ንምክልኻል ሳዕቤናት ሞባይል ስክሪናት እንጥቐመሎም ስጉምትታት ክኾኑ ይኽእሉ። እንታይ ዓይነት መከታተሊ፣ መቆፃፀርን መመርመርን መገዲታት የድልዩ?
